Artūras Paulauskas

Artūras Paulauskas (Vilnius, 1953ko abuztuaren 23a) lituaniar politikaria da. Lituaniako behin-behineko presidentea izan zen 2004ko apirilaren 6tik uztailaren 12ra.

1976an Zuzenbidean graduatu zen Vilniusko Unibertsitatean. 1987tik 1990era, fiskalorde nagusi izan zen, eta 1990etik 1995era, Lituaniako fiskal nagusi.

1997-1998an presidentegai aurkeztu zen eta Valdas Adamkusen aurka galdu zuen. 1998an Batasun Berria (Sozial liberalak) alderdia sortu zuen. Alderdiak botoen % 19,6 lortu zituen 2000ko hauteskundeetan, eta Paulauskas aukeratu zuten legebiltzarreko presidente.

2004ko apirilaren 6an Rolandas Paksas presidentea kargutik kendu ondoren, Paulauskas herrialdeko behin-behineko presidente bihurtu zen, 2004ko uztailaren 12an Valdas Adamkus presidente berria hautatu zuten arte.

2008an Ingurumen ministro izendatu zuten eta 2015ean Errusiako gobernuaren zerrenda beltzean agertu zen.

Kategoria:Vilniustarrak
Kategoria:Lituaniako politikariak